AlexejDobrolubov/national_council_slovak_2010 huggingface dataset:
9. schôdza NR SR - 17. deň - A. dopoludnia
Dátum: 2024-02-28
Poslanec: Vančo, Branislav (PS)
Druh vystúpenia: Vystúpenie s faktickou poznámkou

31. Ďakujem za slovo, pán predsedajúci, ďakujem, Bea, za tvoj príspevok a aj teda za opätovné odhalenie nekorektných porovnaní s inými krajinami alebo s inými legislatívami. Mňa to už aj mrzí, že vlastne stále odhaľujeme tieto falošné argumenty, navyše v situácii, keď to nie je, keď to nie je nutné. A naozaj tomu nerozumiem, že prečo, prečo musí vláda alebo ministerstvo spravodlivosti, alebo minister spravodlivosti ponúkať takéto, takéto argumenty. A naozaj mali by sme mať, samozrejme, že treba, treba čo najskôr vrátiť naspäť tie premlčacie doby, premlčacie doby tam, kde boli pred novelou schválenou 8. februára. Na druhej strane vyzývam týmto ministra spravodlivosti, aby sme, aby teda sa snažili urobiť novelu, ktorá, ktorá bude moderná, ktorá bude obsahovať viaceré veci, o čo sa snažila aj ministerka Kolíková svojho času. O čo sa snažia moje kolegyne svojimi návrhmi. Či už je to redefinícia znásilnenia, ale teda aj premlčacích dôb. Naozaj si to zaslúži MPK všetko, pretože to nemôže byť na základe pozmeňujúcich návrhov alebo, alebo poslaneckých návrhov. Tuná aby sa menili takýmto spôsobom zásadné veci, ako sú premlčacie doby. Ja s tým principiálne nesúhlasím, aby sa to robilo takýmto spôsobom. Treba to robiť naozaj, naozaj poriadne, aby sa neurobili pri tom ešte väčšie chyby alebo škody, ako je teraz. Ďakujem.
9. schôdza NR SR - 16. deň - A. dopoludnia
Dátum: 2024-02-27
Poslanec: Vančo, Branislav (PS)
Druh vystúpenia: Vystúpenie s faktickou poznámkou

132. Ďakujem, pán predseda. Pán minister, robíte v podstate to, čo sme vám vraveli, čo sme od vás chceli, a teda robíte to síce neskôr, ako ste mohli, lebo my sme boli korektní, ale my nemôžme povedať, že sme na jednej lodi a že nám ide o tú istú vec, pretože museli by ste iným spôsobom odôvodňovať tento návrh a zároveň by ste nesmeli hovoriť, že je úplne jedno, aké sú premlčacie doby, pretože nie je to vôbec jedno. Napríklad máme tu technologický pokrok, trestné činy, ktoré sa pred desiatimi rokmi nedali vyšetriť, dnes sa dajú vyšetriť, nehovoriac o tom, že my máme brutálny problém s tým, ako preživšie a obete sexuálneho násilia, čo prežívajú a že sa nemajú na koho kam obrátiť, nemajú dôveru voči orgánom činným v trestnom konaní, a preto, preto to nerobia. To nie je preto, že by o tom nevedeli, ako tu povedal jeden kolega úplne nemiestne, vulgárne, hnusne, ten problém je na strane štátu. Vy ste minister spravodlivosti a keď teda už poviete a trváte na tom, ak na tom trváte, lebo ja neviem, na čom vy trváte a čo si vlastne myslíte, tak som zvedavý, že čo budete konkrétne robiť. Ale nie všeobecné frázy o tom, že budeme vytvárať neviem čo, čo konkrétne budete robiť, aký máte plán, aby tieto obete sexuálneho násilia mohli, mali dôveru a vedeli sa odhodlať nahlasovať tieto, tieto trestné činy. A ešte poslednú vec. Pokiaľ ide o ten, o to zdržiavanie zverejnenia, porušujete právo verejnosti na informácie, aby sa vedeli oboznámiť s novelou Trestného zákona, s novým znením. To, čo ste kritizovali za... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

131. Ďakujem za slovo. Na rozdiel od množstva iných faktických poznámok ja mám tú výhodu, že mám tvoje vystúpenie, aspoň teda prípravu na neho, pred sebou v písomnej forme, a musím povedať, že to, čo som doteraz počul, tak ako nevidia tam, nepočujú dobre, ja zacitujem a niečo z toho si možno povedala vo voľnom prednese, ale hovorila si o veľmi konkrétnych veciach, kde sa tieto veci dotýkajú praktických situácií v živote, napríklad hovorila si: Môžme nasledovať zmätok v bežnom živote pri organizácii športových udalostí, v ktorých ženským športom zažínajú dominovať biologickí muži, uvádzala si konkrétny príklad. Pri umiestňovaní trans osôb do väzníc či pri ich hospitalizáciách v nemocniciach, pri zabezpečovaní bezpečnosti a súkromia žien, ale aj mužov vo verejných priestoroch ako sú šatne či toalety. Je to vec celej spoločnosti a mnohí ľudia na to reagujú, to nie je pravda, že to nikomu nepomôže, naopak, je to vec, ktorá pomôže celej spoločnosti. To, že máme ľudí, ktorí sú v nejakých životných situáciách, používam tento výraz preto, lebo neviem, ako by som to citlivejšie opísal, to nepopierame, že existujú alebo že sú nejakí menej hodnotní, to by bolo úplne hlúpe. A ty si to, naopak, ešte zdôraznila, že takéto nič nerobíme, ani nechceme robiť. Ja ti ďakujem za tvoj celoživotný postoj, ktorý to dokázal aj v politike, aj v osobnom živote. A takisto viem, že je to naozaj dôvod, prečo tento zákon spolu predkladáme, keď kolegovia cítia potrebu sa toľko k tomu vyjadrovať, na druhej strane ťa obviňujú, že prečo tu strácame s tým čas. Veď nemusíme, my sme povedali návrh, povedzte za svoje poslanecké kluby, rozhodneme hlasovaním, bol procedurálny návrh stiahnuť tento zákon, hlasujte za to, v poriadku, to rešpektujeme.
12. schôdza NR SR - 10.deň - B. popoludní
Dátum: 2024-05-02
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

87. Ďakujem za slovo. Mám rád vystúpenia pána poslanca Dostála. Jedna vec, bolo tam veľa, na čo by som chcel, chcel reagovať, ale teraz úplne na záver začnem s tým posledným, čo mi napadlo pri posledných možno vašich vetách, a to je vrecko cementu. Našťastie už váži 25 kíl, nie 50 ako ešte za čias našich otcov, keď sa museli s 50-kilovým vreckami namáhať. Teraz už sa to väčšinou predáva v 25-kilových vreckách, ale aj to mám dosť zdvihnúť to, ale určite by som nechcel, aby to zdvíhala moja manželka, keby mi pomáhala betónovať. A mám taký dojem, že aj v Zákonníku práce, v Zákonníku práce, to nie je môj, môj dojem alebo môj pocit, je, že ženy nemôžu takéto ťažké bremená dvíhať. A nie je to preto, lebo sa tak cítia alebo majú takú dušu, ale preto, že majú také telo. A my hovoríme o biologickej skutočnosti, ktorú zachytáva napríklad rodné číslo. A ja som veľmi spokojný, že sme muži a ženy, čo znamená, že sme aj manželia a manželky, že sme otcovia a matky, že sme sme bratia a sestry, synovia a dcéry. Som s tým veľmi spokojný. A veľmi rád sa k tomu priznávam a som veľmi rád, že ženy sa priznávajú k svojej ženskosti a nevidím dôvod, že by sme mali mať nejaké rodovo neidentifikovateľné rodné číslo. Som spokojný s tým, že napríklad rodné číslo svojej manželky, ktoré si pamätám naspamäť, ona niekedy zabudne a keď diktujeme, ja nadiktujem jej rodné číslo lepšie. Lepšie si pamätám čísla, možno je to tou biológiou. A som s tým veľmi spokojný. Som s tým veľmi spokojný. A že neviem, v čom vidíme tuto problém. To nie je o pocitoch, to nie je o duši, to je o biologickej skutočnosti, ktorá je v našich bunkách a tá sa dokazuje genetickým testom. Všetky ostatné veci sú na diskusiu, presne tak ako ste povedali, pán Dostál, a môžme sa o nich baviť. Ale nevylučujeme to, čo je podľa mňa úplne jasné, prirodzené a základné. Muž a žena.
12. schôdza NR SR - 10.deň - B. popoludní
Dátum: 2024-05-02
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

61. Ďakujem veľmi pekne. Ďakujem pánu poslancovi Prostredníkovi. Musím povedať, že toto vystúpenie, pre mňa to je subjektívna vec, hej, nechcem ich porovnávať, bolo pre mňa zrozumiteľnejšie a prínosnejšie ako to predchádzajúce, ale to je možno môj problém, hej? Celkom ste ma potešili, že nám pripisujete rafinovanosť a strategický postup. V istom zmysle politicky kiež by to tak bolo. Ale čo viem určite, že naozaj vychádzame z niečoho prirodzeného, normálneho, ktoré je tu celé dejiny aj tu bude, čo zároveň nepopiera to, že ľudia majú rôzne životné situácie, tak to opíšem. A my sme skutočne tento zákon nenapísali, aby sme písali proti niekomu, ale aby sme naozaj niečo, čo je aj v Ústave Slovenskej republiky postavené na prirodzenom zákone a na prirodzených predpokladoch, aby bolo jasne ochránené a právne isté aj v statuse rodného čísla. A to je, že ľudia sú muži a ženy a že to je základ spoločnosti. A viackrát tu padla otázka aj vo vašom vystúpení, že komu tým pomáhame. A vy ste hovorili, že sme sľubovali vernosť Slovenskej republike a pracovať v prospech občanov. Áno, ja verím, že prospievame tým Slovenskej republike a pracujeme v prospech všetkých občanov, pretože tá právna istota a ten prirodzený základ mužskosti a ženskosti je veľmi dôležitý. A tak ako sa opakovane hovorí o tom, že otepľovanie bolo vždy, ale že človek prispel k veľmi akcelerovanému otepľovaniu, tak takisto takéto veci boli vždy, ale to, čo sa deje pod vplyvom rôznej propagandy, výrazne akceleruje. A toto je obrana proti tomu, aby to neprekročilo zdravú mieru.
12. schôdza NR SR - 10.deň - B. popoludní
Dátum: 2024-05-02
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

43. Ďakujem veľmi pekne. Ďakujem za vystúpenie pani poslankyni. Je to pre mňa taká zaujímavá sonda, budem reagovať na pani poslankyňu, ale aj tie faktické a reakcie, sondou do vášho uvažovania a chápania sveta a hlavne chápania iných ľudí. Ja necítim hnev a je asi aj veľmi dobrá rada, aby sme nerobili svoje rozhodnutia a nepredkladali zákony z hnevu alebo ako ste spomínali, to mi je tiež také veľmi vzdialené a nepochopiteľné, z nenávisti, ale z nejakého presvedčenia. Vy máte nejaké presvedčenie, či je dobromyseľné, zlomyseľné, to ja neviem, ani sa to neodvažujem tvrdiť. Pani poslankyňa vo svojom vystúpení začala nejakou fikciou, zle zapla prvý gombík, povedala, že čo my chceme dosiahnuť týmto zákonom, pričom deklarujeme, že nechceme, ide nám naozaj o jednoznačný údaj pre štát, ktorý vyplýva z genetického testu, čo je jednoznačne objektívna biologická skutočnosť, to znamená, že niekto má, keď to poviem tak, keď nie telo, tak bunky muža alebo ženy, a chceme, aby to bolo zaznačené v rodnom čísle. Všetko ostatné alebo nič iné neriešime. Môžete to vidieť, môžete nás podozrievať, v tom vám nezabránime, môžte sa hnevať, asi to chápete ako zlo, takže hnev je prirodzená reakcia na to, čo považujeme za zlo. Ja sa za to na vás nehnevám, ani, ani vám to nezazlievam. Dokonca asi je to správne, že sa hneváte, keď ste o tom presvedčená, ale za nás ako predkladateľov zákona vám môžem povedať, že sa mýlite. Nech sa páči, môžte vystupovať ďalej v rozprave, ja vás budem počúvať. Ale zatiaľ tam nemám nič, na čo by som reagoval, lebo vaše vystúpenie vychádzalo z fikcie a celý čas potom už išlo po tej, podľa tej fikcie, nie podľa návrhu a reality zákona.
12. schôdza NR SR - 8.deň - A. dopoludnia
Dátum: 2024-04-26
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

233. Ďakujem pekne. Nebudem sa z úcty k vám ostatným naťahovať, a ak niektoré tie otázky ešte padnú, zopakujú sa, lebo tie námietky, môžme sa im venovať v rozprave. V každom prípade učím svoje deti a svojich žiakov k láske, k úcte ku každému človeku, a tak ako sú niektorí rodičia, ktorí zlyhávajú, sú aj niektorí učitelia, ktorí zlyhávajú. Ale preto nebudeme obviňovať ani rodinu, ani školu, ale budeme riešiť konkrétne prípady. Toto nie je argument, ktorý by sa týkal tohto zákona. Ďakujem za slovo a rád si vypočujem ďalších kolegov.
12. schôdza NR SR - 8.deň - A. dopoludnia
Dátum: 2024-04-26
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

209. Ďakujem za slovo. Ďakujem aj za vystúpenie pani kolegyni, bolo to dobré, že to takto pomenovala, otvorila. Ja trocha také malinké, krátke historické okienko alebo nie do dávnej minulosti, keď sa prijímal ten zákon, tak s tým najaktuálnejším znením, tak to bolo také licitovanie, pamätám si, ako na školskom výbore sa striedali, samozrejme, minister školstva na jednej strane, ale aj napríklad predseda akreditačnej agentúry alebo zástupcovia vysokých škôl a stihne, nestihne, aký termín, samozrejme, zo strany povedzme ministerstva bola snaha, aby to bol ten termín čím skorší, samozrejme, reálny čím skorší termín, a zase zo strany vysokých škôl mali pocit, že na to nebude čas. Keď sme sa rozprávali s predsedom akreditačnej agentúry, tak hovoril, že no, urobíme všetko preto, aby sme to stihli . Teraz vlastne riešime, že niečo sa nestihlo, ale v konečnom dôsledku nejde o naháňanie, nejde o len časové termíny, ale ide naozaj o tú kvalitu, o ktorej ste hovorili, a to je otázka na, na motiváciu jasná o nás všetkých, čo sa nejakým spôsobom okolo vzdelávania a školstva pohybujeme, že nejde len o nejaké vyriešenie nejakých ad hoc problémov, lebo to rieši teda tento návrh nejakú praktickú vec, samozrejme, ale ide o to, aby sme mali ochotu možno prijať niekedy aj také prísnejšie pravidlá na seba v prvom rade každý sám od seba s cieľom kvality a s cieľom kvalitného vzdelávania a školstva pre našu vlasť, pre Slovenskú republiku, pre Slovensko a aj nejaký ten náš komfort alebo nie úplne najvýhodnejšie podmienky a na základe nich dosahovať teda tú, tú kvalitu. Takisto kvalita sa dosahuje tým, že sa prijíma kritika a robí sa sebareflexia. Ďakujem.
12. schôdza NR SR - 8.deň - A. dopoludnia
Dátum: 2024-04-26
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

199. Ďakujem za slovo. Ďakujem, pán poslanec, za vystúpenie. Súhlasím, keď sa dá, treba pomôcť. Je vzácne, ak ľudia prijímajú deti a neboja sa ich prijať aj v čase nejakého štúdia, vzdelávania aj na vysokej škole. Je to, samozrejme, slobodná voľba každého, a ak sa dá, tak treba pomôcť. Ako sa hovorí, že kto chce, hľadá spôsoby, kto nechce, hľadá dôvody. Takže určite môžme sa baviť o tom, čo sa dá zmeniť, na to bude priestor potom v druhom čítaní ešte na samotnom výbore alebo v pléne, a takisto ale za seba môžem povedať, že je to dobrý návrh, dobrý úmysel podporovať študentov, študentky, študentky, ktoré sú v požehnanom stave, alebo teda rodičov, ktorí sa starajú o deti a študujú. Ja som mal teraz v stredu prednášku pre vysokoškolákov a padla tam taká otázka, či sa zobrať počas vysokej školy, teda prípadne či mať deti. A ja hovorím, tak má to svoje riziká, samozrejme, sú aj komplikácie, ale nie je to nič neprekonateľné, ako do toho idete. Ak vnímate ten vzťah, že je perspektívny, netreba sa toho báť a takí ľudia, ktorí sú zodpovední, vstupujú do manželstva, majú rodiny, majú deti a zároveň sa vzdelávajú, tak ak sa dá, treba ich podporiť. Ďakujem.
12. schôdza NR SR - 8.deň - A. dopoludnia
Dátum: 2024-04-26
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

195. Ďakujem veľmi pekne za vystúpenie, pani poslankyňa, ja by som to chcel doplniť alebo rozvinúť. Hovorila si o tom, že rektor odpustí poplatok, prípadne aký majú názor. A je tu taká zaujímavá vec, že predkladatelia zákona, jeden z nich je rektor a, myslím, pani predsedníčka je prorektorka, takže asi by vedeli na to odpovedať, keďže nie sú len poslanci, ktorí navrhujú len nejakú povinnosť vysokým školám, ale zároveň sú aj, nazvem to, že akademickými činiteľmi alebo funkcionármi, predstaviteľmi vysokých škôl, takže sa to tam stretáva, takže by nám mohli odpovedať na to, že ako to vidia z jednej aj z druhej strany, na to, na čo ste upozornili, pani poslankyňa. Ďakujem
12. schôdza NR SR - 4.deň - A. dopoludnia
Dátum: 2024-04-19
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

66. Ďakujem za slovo, pán predsedajúci. Pán poslanec hovoril vo svojom vystúpení dosť výrazne, k dosť výraznej časti o tom legislatívnom procese a hovoril o tom, že teda nestačí, že sa dozvieme zásadnú zmenu na výbore a potom máme niekoľko dní na to, aby sme na to reagovali. Ja by som sa skúsil na to pozrieť pozitívne. Dalo sa to robiť aj horšie, mohlo to byť predložené aj dnes ešte len prvýkrát teoreticky, ale dalo by sa to urobiť aj lepšie. A mne sa páči, že konečne vystupujú vo faktických poznámkach aj koaliční poslanci a v jednej z nich zaznel taký názor, s ktorým sa ja stotožňujem a povedal by som ho, aj keby nezaznel v tej faktickej poznámke, že ten priestor sa dá stále vylepšiť. To znamená, že naozaj a pán poslanec to povedal aj vo svojom vystúpení, vieme prerušiť toto rokovanie, vieme oddialiť hlasovanie, znovu otvoriť rozpravu a baviť sa o týchto veciach. Evidentne je tu záujem. Ja sledujem od rána túto rozpravu, niečo v sále, niečo na monitore a je záujem k tomu vystupovať. Totižto ak, ak sa takýmto spôsobom niečo stane, tak potom sa deje v Národnej rade v sále to, čo sa deje, že sa proste opoziční poslanci hlásia, lebo vlastne nemáme inú možnosť, ako k tomu, ako na to zapôsobiť, ako vyvolať tú zmenu a potom, poviem tak ako prakticky, sa naťahujú tie schôdze, lebo sa neurobilo to, čo sa malo urobiť v iných časoch, v iných priestoroch, v iných termínoch, tak sa to potom supluje tu v sále a potom je z toho, ale to nie je podstatné, ako povedal pán poslanec, že je to vlastne nuda, že každý začína, opakuje a pripomína toto. Pretože to takto nejde, nie je to tak dobré. A ja si myslím, že je teda ochota. Počul som aj vo vyjadreniach koaličných poslancov sa o tom baviť. Takže je dobré, že sa to nerobilo horšie, ale stále sa to dá urobiť lepšie, aj čo sa týka toho procesu, a ja vás vyzývam, aby ste to urobili.
9. schôdza NR SR - 16. deň - A. dopoludnia
Dátum: 2024-02-27
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

4. Ďakujem za slovo, pán predsedajúci. No toto je rozdiel medzi prorodinnou politikou a sociálnou politikou. Prorodinná politika podporuje rodiny, ktoré sú zodpovedné, ktoré pracujú, ktoré sa chcú postarať o seba, aby mali dostatok, aby sme im zobrali menej. Nie je to rozdávanie cudzích peňazí, ale ponechanie vlastných peňazí, preto je to daňový bonus. Preto je to pre matky, ktoré po tom, ako porodili, vychovali deti, boli na tzv. materskej dovolenke na rodičovskom príspevku, nastúpia do práce. Ale logicky napríklad už len kvôli praxi alebo ďalším okolnostiam sú znevýhodnené, čo sa týka kariérneho postupu, ale zároveň urobili nielen pre seba a pre svoju rodinu, ale aj pre Slovensko veľmi záslužnú činnosť, ak majú deti, vychovávajú ich. Deti sú nádej, sú budúcnosť, tak týmto pracujúcim matkám, opakujem, pracujúcim matkám, ktoré nastúpia do zamestnania, tento návrh zákona priznáva daňový bonus. Je to vlastne úplne konkrétny a podľa mňa veľmi správny a dobrý krok na vyrovnávanie aj mzdových rozdielov medzi mužmi a ženami, ktoré nevyplývajú veľmi často len z rozdielnosti pohlaví, ale práve z toho, že ženy sú matky a ako matky vypadávajú z toho kariérneho postupu na ten čas, keď sú s deťmi doma, ten čas, ktorý je veľmi dôležitý. Ak má niekto iný lepšie riešenie, tak sem s ním, dá sa ešte zareagovať aspoň faktickými na vystúpenie ďalších poslancov, ktorí sú prihlásení do rozpravy, ale ak nemáme lepšie riešenie, tak toto, si myslím, že je veľmi dobré riešenie, ktoré treba podporiť. Ja by som tiež chcel, podobne ako pán poslanec Šipoš, ktorému ďakujem za vystúpenie, vyzvať, podporme tento návrh zákona minimálne teraz v prvom čítaní. Ďakujem.
9. schôdza NR SR - 15. deň - A. dopoludnia
Dátum: 2024-02-23
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

166. Ďakujem veľmi pekne za slovo, pán predsedajúci. O minútku máme 16.00 h, končí nám šichta, a to špeciálne teraz tak apel na nás chlapov, že mnohým našim ženám, mnohým matkám šichta nekončí. Takže ja by som chcel využiť tie, túto poslednú minútu na to, ak chcete, ja vás tak povzbudzujem, teraz nie kvôli zákonu, nie kvôli rečníkom vystupujúcim, skúsme trochu zatlieskať teraz na záver šichty našim ženám a matkám. Ak chcete, pridajte sa. (Potlesk.) Ďakujem a prajem pekný víkend.
9. schôdza NR SR - 12. deň - A. dopoludnia
Dátum: 2024-02-20
Poslanec: Vančo, Branislav (PS)
Druh vystúpenia: Vystúpenie s faktickou poznámkou

74. Ďakujem za slovo, pán predseda. Toto je reálna ochrana ľudských práv, toto je reálny, tento návrh zákona je reálny nástroj na ochranu ľudských práv, na ochranu pred domácim násilím. A keď sa pozrieme a porovnáme tento návrh zákona, ktorý bol sprevádzaný excelentným vystúpením kolegyne Jurík, ktorý bol, ktoré bolo odborné, nebolo založené na žiadnej ideológii, nebolo založené na jej záujmoch, ale, ale bolo založené na tom, že, že, že státisíce ľudí na Slovensku a väčšinou žien čelí domácemu násiliu alebo hrozbe domáceho násilia, sú porušované ich ľudské práva, ale v tomto parlamente to väčšinu poslancov nezaujíma. Nezaujíma to poslancov koalície. Ani jeden, ani jedna poslankyňa, ani poslanec koalície sa neprihlásil do rozpravy napriek tomu, že je jasné, že toto je obrovský problém tejto spoločnosti a mňa strašne mrzí, že na tvoje vystúpenie, kolegyňa Jurík, naozaj nikto nie je schopný a ochotný reagovať a diskutovať o tom. A strašne ma mrzí, pretože strašne ma to mrzí, pretože to predpovedá, že tento zákon nebude posunutý ani do druhého čítania, pretože tu nejde o ochranu svojich ľudí, ale ide tu o ochranu bežných ľudí a v takom prípade, v takom prípade koalícia nemá záujem na tom, aby sa toto riešilo. Ja ich vyzývam, aby zmenili postoj k tomuto a posunuli tento zákon do druhého čítania.
9. schôdza NR SR - 12. deň - A. dopoludnia
Dátum: 2024-02-20
Poslanec: Vančo, Branislav (PS)
Druh vystúpenia: Vystúpenie s faktickou poznámkou

38. Ďakujem za slovo. Kolega Hargaš, ďakujem za tento návrh. Myslím, že by mohol prebrať vládnu koalíciu a koaličných poslancov a poslankyne k tomu, aby začali pracovať pre ľudí žijúcich na Slovensku. Od volieb ubehlo takmer päť mesiacov a ja si nepamätám ani jednu vec, ktorou by vláda alebo koalícia urobila život ľudí žijúcich na Slovensku ľahším. Zároveň toto je naozaj aj ekologická vec, je to protibyrokratická vec. Máme, máme všetky, všetky podmienky už na to, aby sa to, aby sa to udialo, aby sa to urobilo, stačí len vôľa. A ja verím, že po tom, ako koalícia teda intenzívne pracovala na ochrane svojich ľudí, urobí niečo aj pre občanov a občianky žijúce na Slovensku a myslím, že táto, tento návrh je na to výborná príležitosť. Ešte raz ďakujem, Jano.
9. schôdza NR SR - 11. deň - A. dopoludnia
Dátum: 2024-02-16
Poslanec: Vančo, Branislav (PS)
Druh vystúpenia: Vystúpenie v rozprave

165. Ďakujem za slovo, pán predsedajúci. Ďakujem, kolega Grendel, za to, že ste na to reagovali a ešte, ešte to rozvili. Ja som v tom, v tom momente, lebo naozaj to je úžasné počuť takúto interpretáciu konania pani prezidentky. Takisto ďakujem, Lucia, že si to, že si to, že si rozvila túto tému. Je, je úplne jasné, čo si pani prezidentka myslí, je úplne jasné, že tento promafiánsky balíček chce zastaviť, pretože, pretože je to niečo, čo je v rozpore so všetkým od skráteného legislatívneho konania cez ešte dodatočné skrátenie rozpráv v rámci toho skráteného legislatívneho konania a, samozrejme, aj tie, tie veci, čo obsahuje, zrušenie Úradu špeciálnej prokuratúry, trestné sadzby znížené, kombinácia zníženia trestných sadzieb, skrátenia premlčacích dôb, a teda nielen pre, pre korupčníkov, podvodníkov a zlodejov, ale aj pre násilníkov a vrahov. To je naozaj niečo, čo je neslýchané a je úplne, úplne jasné, že prezidentka to legitímne, legitímnym spôsobom, využitím svojich právomocí chce napadnúť na súde a zastaviť to. A ja veľmi oceňujem toto rozhodnutie a aj schvaľujem ten postup, ktorý zvolila. Vďaka.